Lav et referat af nedenstående tekst:

Tekst:
Brigadechef for Beredskabsstyrelsen i Thisted Lennart Kvist Sørensen så for præcis et år siden – 11. marts 2020 – statsministeren lukke Danmark ned på direkte TV. - Jeg tænkte, at det har en historisk betydning for Danmark. En pandemi er ikke noget, vi har haft før i samme omfang i nyere tid. Coronaåret 2020 har været historisk det travleste år for Beredskabsstyrelsen. Det er der ingen tvivl om, siger Lennart Kvist Sørensen. I styrelsens snart 70 år lange historie er det første gang, man har måttet opruste og kontraktansætte konstabler for at løse de mange udfordringer, coronaåret har budt på. - Opgaverne har blandt andet været at støtte regionerne med etablering og drift af testcentre. Det har også været opgaver med at støtte fælles myndighedsetablering af coronahotline, og så har det været støtte til fødevaremyndighederne omkring coronasmitte fra mink, siger Lennart Kvist Sørensen. Historisk mange opgaver Samlet har opgaverne i 2020 haft et omfang, Beredskabsstyrelsen slet ikke var rustet til. - Det er historisk, og rammerne blev sprængt. Samlet set har vi haft fire gange så mange indsatstimer som et normalt år med 1250 mand indsat hen over året. Jeg tror ikke, der var nogen, der havde forestillet sig, at det var sådan, det ville gå. Ikke desto mindre er det jo et mantra for et beredskab som vores, at vi skal kunne løse det uforudsigelige og være med til at støtte der, hvor der er behov for vores hjælp, siger Lennart Kvist Sørensen. Han ser frem mod en hverdag, hvor coronavirus er en del af Beredskabsstyrelsens hverdag. - Den vigtigste pointe for os er, at de procedurer, vi har for at ruste op med mandskab og etablere os i nye foraer, det har været nogle gode læringer. Både nationalt og lokalt. Det giver noget tryghed til fremtiden og er noget, vi skal fastholde og udvikle procedurer for at blive endnu bedre til.

Referat:
Siden Danmark lukkede ned for et år siden, har Beredskabsstyrelsen har haft travlt med at assistere blandt andet coronahotline, testcentre og aflivning af mink. Omfanget af opgaver kom bag på brigadechef ved Beredskabsstyrelsen i Thisted.